Source: http://nja.hu/jogvedo-hirek/Page-9.jog
Timestamp: 2018-02-21 10:51:17+00:00

Document:
Jogerősen felmentette a bíróság Budaházy Györgyöt a hivatalos személy elleni erőszak vádja alól
A Fővárosi Ítélőtáblára kirendelt Debreceni Ítélőtábla dr. Balla Lajos vezette tanácsa harmadfokon helybenhagyta a Fővárosi Törvényszéknek Budaházy Györgyöt bűncselekmény hiányában felmentő másodfokú ítéletét.
A Nemzeti Jogvédő Szolgálat elnökségi tagja, dr. Gyurta Tibor Roland ügyvéd által védett Budaházy György ellen a 2009. március 15. napján a Március 15-e téren és az Erzsébet-híd pesti hídfőjénél történtek okán hivatalos személy elleni erőszak bűntette miatt emeltek vádat.
A tárgyalásról készült felvételek, Budaházy György és dr. Gyurta Tibor értékelése itt láthatók.
Az ügy alapja az volt, hogy Budaházy György Demszky Gábor akkori főpolgármester beszéde után a rendezvény végén elindult kifelé, amikor egy rendőri csoport odasietett hozzá, körbevették és mindenféle kommunikáció nélkül durván megragadták és elkezdték kirángatni a helyszínről.
A vád szerint ezalatt - az elvezetésnek egyáltalán nem mondható - a rendőri eljárás alatt egy alkalommal hátrafejelt a mögötte haladó rendőrnő felé, majd kicsit később egy alkalommal hátra is rúgott felé.
Budaházy György a rendőröktől folyamatosan kérdezte, hogy miért intézkednek vele szemben, de választ nem kapott, csak erőteljes lökdösést, durva kézcsavarást, rángatást. Az Erzsébet-híd pilléréhez érve az erős és sérüléseket okozó rendőri intézkedések következtében a fájdalmas fogásból kiszabadulni akarva a falra fellépett és hátratolta magát, amelyet követően a rendőrök Budaházy György lábát kisöpörték és földre vitték, majd bevitték a Gyorskocsi utcai rendőrségi objektumba.
A hosszan, több 8 évig tartó eljárás során a bíróság sok tanút hallgatott meg és több videofelvételt is megtekintett, amelynek eredményeképpen megállapította, hogy a Budaházy Györggyel szembeni rendőri intézkedések nem voltak jogszerűek, mert nem volt oka a vele szemben alkalmazott kiemelésnek és a további intézkedésnek, továbbá azért is, mert vele semmilyen formában nem kommunikáltak, és az intézkedések nagymértékben szakszerűtlenek voltak, amelynek következtében a rendőrségi törvényben meghatározott, a rendőri intézkedés kötelező zsinórmértékéül szolgáló szükségesség és arányosság követelménye sérült.
A bíróság megállapította, hogy a bűncselekmény törvényi tényállási elemei közül a rendőri intézkedés jogszerűsége nem áll fenn, ezáltal lényegi megállapításként az a határozat üzenete, hogy intézkedésnek a mai önmagában ok nélkül elfogni és előállítani valakit azért mert, ő az aki, jelen esetben Budaházy György, nem lehet.
Az indok nélküli elfogással, előállítással és fogva tartással, valamint az intézkedéskori rendőri közlés hiányának jogsértő voltával kapcsolatban Szolgálatunk már számtalanszor felemelte a szavát, így üdvözöljük az előremutató bírói döntést.
A harmadfokú bíróság végzésével egy több, mint 8 éve folyó, első-és másodfokon kétszer is megjárt ügy zárult le, amellyel kapcsolatban bízunk abban, hogy az ilyen eljárások áldozatai megkapják elégtételüket mind erkölcsi, mind anyagi síkon.
Dr.Zétényi Zsolt A múlt bűneivel való büntetőjogi szembenézés huszonöt éve.
A múlt bűneivel való büntetőjogi szembenézés huszonöt éve. 1991-2016. I. 25 éve annak, hogy Magyarország országgyűlése 1991.november 4.-én törvényt hozott nagy szótöbbséggel, névszerinti szavazással fogadta el a súlyos kommunista bűnök üldözését és megbüntetését lehetővé tévő törvényt „Az 1944 december 21.-e és 1990. május 02. között elkövetett és politikai okokból nem üldözött súlyos bűncselekmények üldözhetőségéről”. 26 éve annak, hogy folyamatos rendszerváltozásban élünk. Nem kevesen vélik úgy, hogy számos tekintetben csonka változásokat éltünk át, a bűnös nemzetromboló önkényuralom maradványai beivódtak a társadalomba, a gondolkodásba, a politikába. Tudjuk: nincs az a törvényhozás, még kevésbé igazságszolgáltatás, amely teljes jóvátételt nyújtana az elszenvedett önkény számtalan bűnéért. Mégis: sokkal kevesebb az igazság és az igazságosság, mint ami már elviselhetővé tenné méltányosan és emberségesen a sérelmeket. Az „igazságtételi” törvényt 1992. március 5.-én megsemmisítette az Alkotmánybíróság. Így a büntetőjogi igazságtétel törvényi alapjainak canossajárása 20 évig tartott a 2011. évi Alaptörvény meghozataláig, s még azon túl is a 2013-ig, míg a bíráskodásban soha nem foglalta el méltó helyét. Amikor Biszku Béla, - a diktatúra legkeményebb idején második embere - az a személy, aki kiemelten felelős volt az erőszakszervezetek tevékenységéért, a diktatúra véres jogtiprásaiért, amikor tehát a diktatúra zászlóvivője végképp kikerült a felelősségre vonás hatóköréből, ebben a pillanatban határkőhöz érkeztünk. Szinte bizonyos, hogy véget ért az igazsággal folytatott látszatbirkózás, törvényhozók és bűnüldözők kényszeredett, erőlködése. A látszatosság és kényszeredettség a törvényhozói és bírói hivatástudat súlyos fogyatékosságából, az erkölcsi emelkedettség és bátorság, az éthosz hiányából, a kockázatkerülő világszemléletből egyenesen következett, tisztelet a kivételnek. Nyitott, soha meg nem válaszolható kérdés az, hogy hogyan alakultak volna hazánk közügyei, ha megfelelő időben szembenézünk a legsúlyosabb bűnökkel és bűnösökkel. Mindenképpen másként. Hajlok arra, hogy a zsákutcás igazságtételnek, s a rendszerváltozás többi fogyatékosságának a titkos kulcsa benne van, mintegy betáplált kódként ott rejtőzik az egész máig tartó, s folytatódó történeti folyamatban, amelyet jogállami rendszerváltozásnak neveznek. Az igazságtételnek azonban csupán egyik pillére a büntetőjogi felelősségrevonás, ám nagyon fontos tartópillére lehetett volna. Ennek a kacskaringós, emberi gyengeséggel, gyávasággal, jellemhiánnyal övezett eseménysornak a történetét tekintem át.
70 éves jogfosztás.
A Párizsi Békediktátum égető évfordulója
A Nemzeti Jogvédő Alapítvány Kuratóriuma
A 35 nap előzetes letartóztatást foganatosító büntetés-végrehajtási intézetek (Fővárosi Büntetés-végrehajtási Intézet és Pálhalma Büntetés-végrehajtási Intézet) elleni keresetét a Székesfehérvári Törvényszék 2016-ban elutasította első fokon, tévesen arra hivatkozással, hogy elévült a követelése. Ráadásul a bv. intézetek jogi képviselői a perben azzal védekeztek, hogy „nem etikus 10 év után” a jogsértéseket vizsgálni, és a bv. szervek annak idején semmi törvénysértést nem követtek el, egyébként is, „miért hangoskodott” – a rendőrök által levadászott és a megtorlási gépezet darálójába került – fiatalember egy kormányellenes tüntetésen.
A Székesfehérvári Törvényszék 2016. szeptember 30-án pedig az ezirányú bírói gyakorlattal ellentétes módon hárommillió helyett csupán egymillió forint és kamatai összegű nem vagyoni kártérítést ítélt meg első fokon a 2006 őszén meghurcolt Dukán Dánielnek. Azt a Fővárosi Törvényszéket kötelezték jóvátételre, amely előzetes letartóztatásba helyezte az akkor még egyetemre járó fiatalembert és amely gyorsított eljárás ítélte el őt.
A fellebbezési tárgyaláson ítélet várható a két büntetés-végrehajtási intézetben Dukán Dániel által átélt szörnyűségek miatt 4,5 millió forint kártérítés iránti fellebbezésről és a Fővárosi Törvényszéket terhelő kártérítés 3 millióra emelése iránti fellebbezéséről, illetve a Fővárosi Törvényszéknek a kereset elutasítását célzó fellebbezéséről.
A semmisségi törvény kimondja: „a semmisnek nyilvánított elítélésekhez vagy megállapításokhoz fűződő büntető vagy szabálysértési büntetések, intézkedések, kényszerintézkedések és azok további következményei államigazgatási jogkörben okozott károk.”
Hasonló súlyú jogsértések esetén egymilliós kártérítés többszörösét szokták megítélni. Emlékezetes, hogy 2010-ben a 2006 őszi jogsértettek döntő többsége jóvátételt kapott, és az ilyen mértékű fogva tartás és bántalmazás érintettjei több millió forintos kártérítésben részesültek. Tavaly egy 8 órás előállítást elszenvedő került tibeti aktivista számára ítélt meg a bíróság jogerősen egymillió forintot. A Kúria tavaly szeptemberi ítéletében pedig 8 évvel 2006 ősze után a műveleti terület fogalmát védő rendőrségi jogtanácsosoknak fejenként közel félmillió forint összegű sérelem díjat állapított meg, egy 2006 őszi jogsértett által rendőri szervek ellen indított kártérítési perben tartott nyilvános bírósági tárgyalásról készített olyan tudósítás miatt, amelyben őket 3 másodpercig bemutatták jogszabály által nem tiltott módon. Ennek fényében is látható, hogy a megfelelő jóvátételtől a mostani összeg messze elmarad, illetve a vonatkozó szabályok szerint a büntetés-végrehajtási szervek is helyt kell álljanak az előzetes letartóztatásban átélt szenvedésekért.
A hideg időjárás ellenére teljesen megtelt gyászolókkal a Budapest XI. kerületi Szent Imre Plébániatemplom dr. Grespik László szombati temetési szertatására. Urr Zsolt Ipoly, a gyászszertartást celebráló atya Szent Lukács evangéliumából Jézusnak a tanítványaihoz intézett mondását idézte: „Csípőtök legyen felövezve, kezetekben pedig égő gyertya legyen. Hasonlítsatok az olyan emberekhez, akik urukra várnak, hogy mihelyt megérkezik a menyegzőről és zörget, rögtön ajtót nyissanak neki. Boldogok azok a szolgák, akiket uruk megérkezésekor ébren talál. Bizony mondom nektek, felövezi magát, asztalhoz ülteti őket, körüljár és felszolgál nekik. És ha a második vagy a harmadik őrváltáskor érkezve is így találja őket, boldogok azok a szolgák. Gondoljátok meg: ha tudná a házigazda, hogy melyik órában jön a tolvaj, nem engedné betörni házába. Éberen várjátok tehát az Emberfiát, mert eljön abban az órában, amikor nem is gondoljátok.”
Ipoly atya ezután azt mondta a gyászolóknak: Az evangélium igéje arról szól, hogy nem tudjuk, mikor jön a tolvaj, s éppen ezért állandóan ébernek kell lennünk. Az ember élete mindössze néhány évtizedig tart, s nem mindegy, hogy ezt az időt miképpen éljük meg, milyen tartalommal telítjük azt meg. A halál is mindig úgy jön, mint a tolvaj, s a pillanat, amely elszakít bennünket a másiktól, az mindig tolvaj, s ezért a készenlét az ember alapállapota. Mi még itt vagyunk, körbevesszük a ravatalt, de holnap talán tőlünk fognak búcsúzni. De mit hagyunk magunk után? - tette föl a kérdést az atya. László testvérünk, hithű, buzgó, mindenre nyitott volt. Ebben a pillanatban még gyász van a szívünkben, de a keresztény ember túllép a fájdalmon, mert tudjuk azt, hogy az ő élete az elmúlással teljessé vált Isten előtt. Mi ma ettől a teljes élettől búcsúzunk. László testvérünk gondolatai, baráti üdvözlése, erős kézfogása, barátsága, szeretete és odafigyelése tovább élnek bennünk, mondta Ipoly atya.
Díszőrség Grespik László ravatalánál
Dr. Zétényi Zsolt nemzeti jogvédő, akit Grespik László példaképének és tanítómesterének vallott, búcsúztatója elején elmondta: Elment egy jó barát, példás családapa, akit az egész magyar nemzet gyászol. Zétényi emlékezett a Nemzeti Jogvédő Szolgálat egykori, sokat és sokak által támadott elnökére is, aki annak idején, a 2000 és 2002 közötti hivatali ideje alatt rámutatott: a külföldiek igen sok tulajdonra tesznek szert a magyar fővárosban, s ezáltal felverik az ingatlanárakat. A jogvédőtárs hangsúlyozta: Grespik Lászlót azért gyászolja az egész magyarság, mert amellett, hogy a 2006-os rendőrterror és az azt követő törvénytelenségek sértettjeinek védelmére kelt, nekik jogi segítséget nyújtott, igyekezett felvenni a küzdelmet a trianoni diktátum igazságtalan következményeivel is. „Az igazság nem attól függ, hogy hányan mondják, hanem az igazság mibenlétében függ. És igazunk van” – idézte Zétényi Zsolt Grespik László utolsó, tavaly november 30-án, az Országház előtti beszédének mondatait.
Sinkovits-Vitay András felovas
Sinkovits-Vitay András színművész a gyászszertartás idején fölolvasott egy Wass Albert-novellát, majd elszavalta Ratkó József egyik versét és végül elmondta Vörösmarty Mihály Szózatát.
Eredmények 65 - 72 / 869

References: bíróság 
 bíróság 
 bíróság 
 bíróság 
 bíróság 
 Kúria